而喺高州縣嘅垌心村有林氏四兄弟，嗰時土改工作隊隊長鄧肖基為咗令屬地嘅地主富農「達標」，拎咗本《中國土地法大綱》上幾兄弟嘅屋企呃佢哋，將佢哋定成工商業兼富農，仲氹話完咗土改係唔會有分別對待嘅。土改收尾後到咗合作社時期，有幹部落去開會改口將林氏四兄弟劃作地主，從而喺隨後嘅政治運動度都受到咗針對地主富農嘅監督管制，啲仔女都冇法讀書、做工、參軍或參政，每月仲要去做七日以上冇糧出嘅勞動，仲要週時被人打、鬧、批鬥。